Derek Prince'i Teenistus
Meeleparanduse läbi usu juurde
Osa 2/2
Kui vaatame Jeesuse teenistuse lõppu, siis Ta sõnum ei muutunud kunagi.
Lk 24, pärast oma ülestõusmist, andis Jeesus oma jüngritele juhised:
Lk 24:46-47. Pidage meeles, see on pärast ülestõusmist,
just enne kui Ta siit maailmast lahkus.
Lk 24:46-47 "Ja ütles neile: 'Nõnda on kirjutatud,
et Messias pidi kannatama ja kolmandal päeval üles tõusma surnuist.
Ja tema nimel peab kuulutatama meele- parandust pattude andeksandmiseks
kõigi rahvaste seas, alates Jeruusalemmast.'"
Panid tähele sõnumit?
Meeleparandus ja seejärel andestus pattudest.
Ei ole mingit andestust ilma meeleparanduseta.
See oli sõnum, mis pidi alguse saama Jeruusalemmast ja
saama kuulutatud kõigile rahvastele. Meeleparandus, siis andestus.
Seejärel, kui kogudus avalikkuse ees alguse sai, nelipühipäeval -
suur Püha Vaimu väljavalamine -, kogunesid suured hulgad juute,
ja tahtsid teada, mis toimub.
Peetrus tõusis üles ja jutlustas selle kuulsa sõnumi Ap 2. peatükist.
Selle lõpus tundsid nad süüd ja ütlesid Peetrusele: "Mis peame tegema?"
See oli esimene kord, kui koguduselt patuste poolt niimoodi küsiti:
"Mis me peame tegema?" Loeme seda Ap 2:37.
"Seda (Peetruse sõnumit) kuuldes lõikas see neile südamesse ja
nad ütlesid Peetrusele ja teistele apostlitele:
'Mida peame tegema, mehed-vennad?'"
Tahan öelda, et kui jõuad kunagi kohta, kus siiralt tahad teada,
mis Jumala tahe on ja oled valmis seda tegema,
siis Jumal ei jäta sind kunagi kahtlema selles, mis Ta tahab.
Tema raskus pole selles, et Ta ei ütle, vaid see, et tuua sind kohta,
kus tahad teada ja ka teha selle järgi.
Niipea kui need inimesed, tõelise patutunnetuse all, ütlesid apostlitele:
"Mehed-vennad, mis peame tegema?",
andis Peetrus, Jumala ja koguduse kõnemees, neile selge, täpse,
praktilise vastuse.
"Aga Peetrus ütles neile: 'Parandage meelt..'"
Mis tuleb kõigepealt? Meeleparandus.
"..ja igaüks teist lasku end ristida Jeesuse Kristuse nimesse
oma pattude andekssaamiseks, ning siis te saate Püha Vaimu anni."
See on 3-osaline tõotus:
1. Paranda meelt! 2. Saa veega ristitud! 3. Võta vastu Püha Vaim!
Ma ei usu, et Jumala plaan oleks muutunud.
Usun, et Jumal tahab patuste jaoks täpselt sama täna.
Usun, et see on sõnum, mida kogudus peaks kuulutama:
Paranda meelt, saa veega ristitud, võta vastu Püha Vaim!
Seal, kus seda sõnumit kuulutatakse, juhtub see täpselt nii
nagu nelipühipäeval: inimesed parandavad meelt, saavad ristitud
ja võtavad vastu Püha Vaimu.
Olen seda korduvalt näinud, et inimesed tulevad ristimisel veest
ja saavad täis Püha Vaimu.
Miks peaksime sõnumit lahjendama? Meil pole mingit õigust seda teha.
Meie ainus õigus on kuulutada Uue Testamendi sõnumit:
paranda meelt, saa veega ristitud, võta vastu Püha Vaim!
Kui meie anname sõnumi, siis Jumal annab vastuse.
Jumal pole muutunud, sõnum pole muutunud,
kuid paljudel juhtudel on kogudus muutunud.
Ütlen veel midagi, see võib-olla šokeerib sind.
Kuid ma ei leia, Ap raamatust edasi, ühtegi inimest,
kes oleks väitnud saavat päästetud Jeesuse poolt
ilma, et oleks saanud veega ristitud. Vaata, kas leiad kellegi.
Sest Jeesus ütles, et see, kes usub ja ristitakse, saab päästetud.
Mis õigust on sinul või minul jätta välja sõnad "ja ristitakse"?
Pääste tähendab uskuda ja saada ristitud.
Kui oled seda teinud, siis saad vastu võtta Püha Vaimu.
See on koguduse sõnum, Jumala poolest pole see muutunud.
Siis vaatame Pauluse teenistust, suurt paganate apostlit.
Näeme seda kirja panduna Apostlite tegude raamatusse.
Esmalt leidis Paulus end Ateenas, mis oli väga intellektuaalne,
ebajumalaid täis linn. Lõpuks ta jutlustas neile.
Algselt ta seda ei plaaninud, kuid jõudis sinna välja,
kui taheti teada, mis ta uskus, ja ta rääkis neile.
Ta lõpetab oma sõnumi, Ap 17:30 ja edasi.
Rääkides neile pidevalt, et nad elavad ebajumalateenimises
ja teadmatuses Jumalast, ütleb ta:
"Jumal on küll selliseid teadmatuse aegu sallinud,
kuid nüüd käsib ta kõigil inimestel kõigis paigus meelt parandada."
See on nii selge.
Jumal käsib nüüd kõigil inimestel igal pool meelt parandada.
Ükski koht ega inimene pole erand - see on Jumala üleüldine nõue.
Ta on nõus mineviku suhtes möönduse tegema, kui parandame meelt.
"Sest ta (Jumal) on seadnud ühe päeva, mil ta mõistab õiglaselt kohut
kogu ilmamaa üle mehe läbi, kelle ta on määranud,
ja on pakkunud kõigile tõestuse sellega,
et on ta üles äratanud surnuist."
Pane tähele veel üht külge apostlite jutlustest, mis tihti välja jäetakse -
Jeesus ei ole ainult päästja, Ta on ka kohtunik.
Ta on sama põhjalik ja efektiivne kohtumõistmises kui päästes.
Kui sa ei kohtu Temaga kui päästjaga, siis kohtud Temaga kui kohtunikuga.
See jäetakse välja nii paljudest jutlustest.
Räägitakse päästjast, kuid ei mainita kunagi kohtunikku.
Oma sõnumis Ateena inimestele, ei maini Paulus kordagi päästjat.
Ta räägib ainult kohtunikust.
Inimesed elavad suuresti teisiti, kui pole teadlikud faktist,
et saavad seisma silmitsi Jeesusega kohtumõistmisel.
Tänapäeva kristluses on nii palju hooletust ja lohakust,
kuna me pole endale teadvustanud, et Jeesus on peale päästja ka kohtunik.
Vaatame edasi Ap 20 Pauluse kirjeldust oma teenistusele Efesoses,
kus tal oli pea kõige rohkem tulemusi.
Ta räägib Efesose koguduse juhtidele, sest hakkab lahkuma, ja ütleb:
"Te ei näe mind enam kunagi siin ilmas."
Tal on neile armastuse ja hoole sõnum.
Salmides 20, 21 ütleb ta oma teenistuse kohta Efesoses:
"Kuidas ma ei ole teie eest pidanud salajas midagi teile tarvilikku.."
Olen tihti selle lause peale mõelnud: "Ei hoidnud midagi tagasi.."
See näitab, et võis olla mingi ajend mitte rääkida kogu tõde,
sest võib-olla läheb see sulle maksma su sotsiaalse positsiooni.
Kui oled jutlustaja mingis konfessioonis, siis võib-olla läheb see maksma
su positsiooni selles konfessioonis.
Kui oled populaarne avaliku elu tegelane,
siis võib see minna maksma su populaarsuse.
Paulus ütles, et ma mõtlesin selle läbi ja otsustasin,
et miski ei saa teda mõjutama, et ta hoiaks sõnumist midagi tagasi.
"Kuidas ma ei ole teie eest pidanud salajas midagi teile tarvilikku,
vaid olen seda kuulutanud ja teid õpetanud avalikult ja kodasid mööda."
Mulle meeldib see, et ta sõnum ei muutunud.
Oli see siis suurel koosolekul või kodugrupis - sõnum oli sama.
Mis see oli? "Ma tunnistasin nii juutidele kui kreeklastele
pöördumist Jumala poole ja usku meie Issandasse Jeesusesse."
Mis tuleb kõigepealt? Usk või meeleparandus?
Meeleparandus Jumala poole.
"Jumal, anna mulle andeks. Olen olnud patune. Olen elanud oma elu."
Ja siis usk Jeesusesse: "Jeesus, ma usun, et võtsid minu koha,
surid minu eest ristil, sa võtsid mu patud."
Kuid sul ei saa olla tõelist usku Jeesusesse,
kui sa pole enne tõeliselt Jumala ees meelt parandanud.
UT on niivõrd järjekindel.
Usun, et kogudus peaks meelt parandama sellest,
et oleme nii tihti seda sõnumit lahjendanud, inimesi petnud,
andnud neile vale ettekujutuse sellest, mis tähendab olla kristlane.
Ei ole võimalik saada tõeliseks kristlaseks ilma meeleparanduseta.
Ilma meeleparanduseta ei ole mingit usku.
Piibel ütleb: "Kõik inimesed, kõigis paigus peavad meelt parandama."
Võib-olla küsid, miks kõik inimesed igal pool?
Annan sulle vastuse prohvet Jesajalt, Js 53:6 ütleb:
"Me kõik eksisime nagu lambad, igaüks meist pöördus oma teed.."
See ongi meie probleem. Me pole kedagi mõrvanud ega abielu rikkunud
või varastanud midagi, võib-olla isegi mitte valetanud,
kuid oleme kõik teinud üht - oleme pöördunud oma teed.
Ja meie tee ei ole Jumala tee. See on meil kõigil ühtmoodi -
sõltumata meie konfessioonilisest või etnilisest taustast,
sõltumata me nahavärvist - oleme kõik pöördunud oma teed.
Edasi: "Issand laskis me kõigi süüteod tulla tema (Jeesuse) peale."
Süüteod - see on väga tugev sõna. Mis see on, kui pöördume oma teed?
See on süütegu. Vastuhakk. See on panna ennast Jumalast ettepoole.
Seepärast käsibki Jumal kõigil kõigis paigus meelt parandada.
Sest oleme kõik pöördunud ära oma teed.
Oleme kõik oma asja ajanud.
Oleme olnud endale meelt mööda, ja jätnud Jumala asjast välja.
Jumal ütleb: "Võtan su vastu, annan andeks, sellepärast, mis Jeesus tegi,
kui sa meelt parandad." See on asja alus - meeleparandus.
Nüüd tahan öelda, et meeleparandus saab alguse Jumalast.
Kõik hea saab alguse Temast. Sõltume alati Jumala armust.
Jumala armust, Tema Vaimu liikumisest lahus ei saa me meelt parandada.
See on Ps 80 nii selgelt välja toodud. Sama fraas kordub siin 3 korda.
Ps 80:4 "Jumal, uuenda meie olukord ja lase paista oma pale,
siis oleme päästetud!"
Kus tõlge ütleb "uuenda meid", on heebrea k - "pööra meid tagasi",
teisisõnu "pane meid meelt parandama".
Seda on 3 korda:
Salm 4: "Jumal, pööra meid tagasi, siis oleme päästetud."
Salm 8: "Pööra meid tagasi, siis oleme päästetud."
Salm 20: "Issand, pööra meid tagasi, siis oleme päästetud!"
Mõistate, et ei ole võimalik meelt parandada, kui Jumal sind ei pööra.
Pöördumine algab Jumalast.
Seepärast on oluline hetk me elus, kui Jumal meid pöörama hakkab.
Sest kui seda eirame või ära pöördume,
siis omapead me meelt parandada ei saa.
Sõltume Jumalast, et Tema alustaks meeleparanduse.
Nutulaulud 5:21. Nutulaulud on Jeremija lein Jeruusalemma hävitamise üle,
selle jätkuva vastuhaku pärast Jumala vastu.
Nl 5:21, siin ütleb, "pööra meid tagasi", see on sama sõna, mis Ps 80.
"Too meid, Issand, tagasi enese juurde, siis me pöördume!"
Pööra meid tagasi, siis me pöördume - väga, väga tõsine mõte.
Ei saa pöörduda, kui Jumal sind pöörama ei hakka.
Seepärast on see niivõrd tundlik hetk igas elus.
Tean üht noormeest, kes oli mu sõber sõjaväes.
Kui mina päästetud sain, oli tema ainus tunnistaja.
Ta teadis sellest muutusest mu elus.
Hiljem alustasin samas üksuses piiblitunni.
Mõtlesin, et pean midagi tegema.
Mul polnud aimugi, kuidas seda teha või kust alustada.
Aga alustame UT-ga. Kust? 1. peatükist.
Alustasin Jeesuse sugupuuga.
Läksime edasi, u 4-5 kaassõdurit osalesid.
See oli Põhja-Aafrika kõrbes.
Siis see sõber, tõesti hea sõber, tuli mu juurde ja ütles:
"Anna andeks, aga ma ei tule su piiblitundi enam." - "Miks mitte?"
Ta ütles: "Ma tean, et kui tulen, siis ma pöördun."
Aastaid hiljem, kohtasin teda täiesti teises olukorras.
Ta oli üks armetumaid inimesi, keda tean.
Ta anus mind, et teda aitaksin.
Tegin kõik, mis oskasin.
Olen paljusid Jumala juurde juhtinud, kuid teda ma aidata ei suutnud.
Aitasin ta naist, tema sai päästetud.
Ma ei tea, kuidas ta lugu lõppes. Kuid milline hoiatus mulle.
Arvad, et võid pöörduda siis, kui sulle sobib.
Ütled: "Jumal, mul on praegu kiire, tule hiljem." Nii ei saa teha.
Kui ta tahtis pöörduda, siis ta ei saanud.
Ma ei ütle, et ta oli lõplikult möödunud sellest kohast,
ma ei tea, mis ta lõpp oli. Kuid milline õppetund mulle.
Talle ei sobinud tol hetkel päästet vastu võtta, kui Jumal temaga rääkis.
Kui aga tema tahtis päästet, siis Jumal ei rääkinud temaga.
Kes teab, kuidas ta lugu lõppes.
Piibel ütleb, et on ainult üks alternatiiv meeleparandusele. Lk 13:1-5:
"Samal ajal tulid mõned sinna ja jutustasid Jeesusele galilealastest,
kelle vere Pilaatus oli seganud nende ohvritega."
Ilmselt oli Pilaatus nad hukanud hetkel, kui nad tõid mingit ohvrit.
Võiks arvata, et see oli neile kasuks, aga: "Jeesus ütles neile:
'Kas arvate, et need galilealased olid suuremad patused
kui kõik muud, et nad seda on kannatanud?'
Ütlen teile, ei sugugi, vaid kui te ei paranda meelt,
hukkute kõik nõndasamuti. Või arvate, et need kaheksateist,
kelle peale langes Siiloahi torn ja nad ära tappis,
olid suuremad võlglased kui kõik muud, kes Jeruusalemmas elavad?
Ütlen teile, ei sugugi, vaid kui te ei paranda meelt, hukkute samuti.'"
On ainult kaks varianti: meelt parandada või hukkuda.
Need on Jeesuse enda sõnad.
Ütlesime, et meeleparandus on tee usu juurde.
Vaatame natuke usu loomust. Siis jätkame uue teemaga.
Rm 10:17, mida tsiteerisin enne, ütleb: "Usk tuleb kuulutusest,
(ing - kuulmisest) ja kuulutus aga Kristuse sõna kaudu."
Väga tähtis printsiip.
Usk Piibli kontekstis tähendab alati usku Jumala Sõnasse.
See võib tulla ainult ühest allikast - Jumala Sõnast.
Sel on ainult üks tähelepanu keskpunkt - Jumala Sõna.
Võime öelda kaasaaegses inglise keeles:
"Mul on suur usk oma arsti või usk poliitilisse parteisse
või usk teatud ravimisse või dieeti."
See on lubatud, selles pole midagi valet.
Kuid see pole piibellik usu kasutamine.
Usk Piiblisse põhineb alati Jumala Sõnal.
Kõik, mis ei põhine Jumala Sõnal, ei ole piibellik usk.
Hb 11 on meil usu definitsioon.
Minumeelest on see ainus sõna, mida Piibel tegelikult defineerib.
Ma pole leidnud ühtegi teist sellist sõna.
Hb 11:1 "Usk on loodetava tõelisus, nähtamatute asjade tõendus."
Usu ja lootuse vahel on seos.
Olen märganud, et paljudel on lootus, kui arvavad, et neil on usk.
Usk on siin ja praegu, lootus on tuleviku jaoks.
Usk on aines, miski nii reaalne, et seda kutsutakse olemuseks.
See on me südames.
Usu põhjal võib meil olla täieõiguslik lootus tuleviku suhtes.
Kuid iga lootus, mis ei põhine seaduslikul usul, on lihtsalt soovunelm.
Pea meeles, usk on olemus südames. See on just seal, just praegu.
Rm 10:10 ütleb: "Kui oma suuga tunnistad, et Jeesus on Issand,
ja oma südames usud, siis sind päästetakse."
Pane tähele, piibellik usk ei ole meeltes, see on südames.
Paulus jätkab: "Sest südamega usutakse.. päästeks."
Uues Testamendis on "uskumine" tegevuse sõna. See pole paigalseisev.
See ei tähenda intellektuaalset seisukohta.
See on miski su südames, mis viib sind millegi uue juurde.
"Usk" on liikumisega seotud tegusõna.
Usu läbi me usume päästeks.
Sul võib olla mõistuslik usk, ja selle juures mitte kunagi muutuda.
Võid kõik Piibli õpetused intellektuaalselt omaks võtta,
kuid jääda ise täiesti samaks.
Kui sul on aga usk südames, siis viib see päästeni.
Usk on olevikus, lootus on tulevikus. Usk on südames, lootus meeltes.
1Ts 5:8 Paulus räägib mõlemast. Väga huvitav pilt, mida ta kasutab.
Paulus ütleb 1Ts 5:8 "Aga meie, kes oleme päeva lapsed, olgem kained,
rõivastatud usu ja armastuse kaitse- rüüga ning päästelootuse kiivriga."
Kas märkate neid 2 relvastuse osa? Usk on kaitserüü. Mida see kaitseb?
Südant. Lootus on kiiver. Mida kiiver kaitseb? Pead.
Usk on südames. Lootus on meeltes.
Lootus on väga tähtis, sest iga tõeline kristlane peaks olema optimist.
Kui oled pessimist, siis tegelikult on see su usu mahasalgamine.
Mu definitsioon lootusele: kindel hea ootus, mis põhineb Jumala Sõnal.
Kõigil meil, kes oleme tõesti kristlased, on kindel hea ootus.
Ükskõik, mis selles elus juhtub, saame olema koos Jeesusega igavesti.
Kui see on su lootus, võid langeda masendusse või olla löödud,
kuid sa ei anna kunagi alla, sest sul on üks lootus -
lootus, mis tugineb usule.
Lähme tagasi Hb 11 juurde, seal on veel ütlusi usu kohta.
Imetore Hb 11 ptk - suur usupeatükk.
Hb 11:3 "Usus mõistame, et maailmad on valmistatud Jumala sõna läbi,
nii et nägematust on sündinud nähtav."
Väga tähtis mõista, et usk seob sind nähtamatuga.
Usk ei põhine sellel, mida näeme.
Usk viib meid meeltesfäärist üle nähtamatusse sfääri.
2Kr 5:7 Paulus ütleb: "Sest me käime usus, mitte nägemises."
Pane tähele, need on alternatiivid. Kui näed, siis sa ei pea uskuma.
Pead uskuma ainult siis, kui ei näe. Paulus ütleb: "Me käime usus."
Me ei käi selle järgi, mida näeme, vaid selle järgi, mida usume.
Laatsaruse haua kõrval ütles Jeesus Martale: "Kas ma ei öelnud sulle,
et kui sa usuksid, näeksid sa Jumala au?"
Mis tuleb enne? Uskumine või nägemine? Uskumine.
Nii paljud ütlevad, et kui ma näen, siis ma usun. Ei, see pole nii.
Kui näed, siis ei pea enam uskuma. Pead uskuma siis, kui ei näe.
Käime usus, mitte nägemises.
Paljud ütlevad: "Kui ma vaid näeks, siis ma usuks."
Kuid see pole nii. Sa ei peaks siis enam uskuma.
Pead uskuma siis, kui ei näe. Käime usus, ja mitte nägemises.
Tahan öelda, et originaalkeeltes - nii heebrea kui kreeka keeles,
ei ole usk esmalt õpetuse küsimus. See on iseloomu küsimus.
Oleme oma evangeelses mõtlemises sellest valesti aru saanud.
Kaldume rääkima usust kui millestki intellektuaalsest -
teatud õpetuste omaksvõtmisest.
Usk on esmalt iseloomu teema.
See on nii heebrea keeles (emenau) ja ka kreeka keeles (pistos).
Mõlemad tähendavad esmalt ustavust, lojaalsust, pühendumust.
Jeesus ütles oma jüngritele: "Olete jäänud minuga mu katsumustes."
See on usk. See tähendab minna edasi koos Jeesusega.
See on isiklik pühendumine ühele isikule.
Usk liidab meid Jeesuse kui oma ülempreestriga, kui seda tunnistame.
Hb 3:1 "Mõtelgem me usutunnistuse apostli ja ülempreestri Jeesuse peale."
Pidage see meeles - see on väga tähtis.
Jeesus on su tunnistuse ülempreester.
Kui ütled seda, siis on Ta su ülempreester.
Kui vaikid, siis ei saa ta olla su ülempreester.
Seepärast on nii oluline oma usku tunnistada.
Hb 4:14 "Et meil nüüd on suur ülempreester Jeesus, Jumala Poeg,
kes on läbinud taevad, siis hoidkem kinni usust, mida tunnistame!"
Me tunnistame, meid katsutakse läbi, kuid me hoiame kinni.
Nii kaua kuni hoiame kinni, on Jeesus meie ülempreester.
Hb 10 viib meid veel sammu kaugemale.
Hb 10:21,23 "Et meil on suur preester Jumala koja üle..
Pidagem vankumatult kinni lootuse tunnistusest.."
Oleme liikunud edasi usust lootuse juurde.
Meil on lootus, mis põhineb me usul.
Kui tunnistame oma usku.. ja nüüd tunnistame oma lootust,
vankumatult, nagu seal öeldakse.
Mis arvad, miks seal nii öeldakse? Miks "vankumatult"?
Miks seal öeldakse "pidage kinni"?
Põhjus on selles, et on palju jõude, mis sellele vastu seisavad.
Palju survet, mis tuleb me vastu.
Palju asju, mis tahavad meilt julguse võtta, alavääristada me usku.
See on otsustavuse lahing, vastupidavuse lahing.
Lõpuks pean ütlema vastumeelselt - usk pannakse proovile.
Läbikatsumata usul pole Jumala silmis mingit väärtust.
Jeesus ütles Efesose kogudusele:
"Annan sulle nõu osta mu käest tules proovitud kulda."
See on tõeline usk, mis pidas proovilepaneku vastu.
Iidsetel aegadel polnud tules läbiproovimata kuld midagi väärt.
Usk, mis pole läbi proovitud, pole Jumala silmis üldse hinnaline.
Lõpetuseks tsiteerin Jk 1:2-4 "Pidage seda lausa rõõmuks,
kui satute mitmesugustesse kiusatustesse, kuna te teate,
et teie usu läbikatsumine teeb teid kannatlikuks.
Aga kannatlikkus olgu täiuslik, et oleksite täiuslikud ja terviklikud
ega oleks teis midagi vajaka." Tahad olla täiuslik ja terviklik?
Pead laskma kannatlikkusel teha oma täiusliku töö.
See ongi see tuleproov.
Peetrus ütleb: "Olete mitmetes kiusatustes kurvastatud,
et te usk läbikatsutuna leitaks hinnalisem olevat kullast, mis on kaduv,
ja oleks teile kiituseks, kirkuseks ja auks Jeesuse Kristuse ilmumisel."
Lõpetuseks veel - soovid kindlasti, et ma poleks seda öelnud -,
vastupidavust on võimalik õppida ainult ühel viisil. Teate kuidas?
Vastu pidades. Just nii. Jumal õnnistagu teid.
Tõlge: Riina Karik